จีนเผยยอดผู้ติดเชื้อไวรัส “โคโรนา” ล่าสุดเฉียด 6,000 ราย แซงหน้าโรคซาร์ส!
จีนเผยยอดผู้ติดเชื้อไวรัสโคโรนาล่าสุดเฉียด 6,000 ราย แซงหน้าโรคซาร์ส! 
จีนเผยยอดผู้ติดเชื้อไวรัสโคโรนาล่าสุดเฉียด 6,000 ราย แซงหน้าโรคซาร์ส!
29 ม.ค. 2563

คณะกรรมการสุขภาพแห่งชาติของจีน (NHC) แถลงว่า จำนวนผู้เสียชีวิตจากโรคปอดอักเสบที่เกิดจากการติดเชื้อไวรัสโคโรนาสายพันธุ์ใหม่ในจีน เพิ่มขึ้นเป็น 132 ราย ขณะที่จำนวนผู้ติดเชื้อไวรัสดังกล่าวอยู่ที่ 5,974 ราย 
ทั้งนี้ จำนวนผู้ติดเชื้อไวรัสโคโรนาสายพันธุ์ใหม่ในจีนในขณะนี้ มีจำนวนมากกว่าผู้ที่ติดเชื้อโรคทางเดินหายใจเฉียบพลันรุนแรงหรือ SARS ในจีนเมื่อปี 2546 ซึ่งมีจำนวน 5,327 ราย
โดยข้อมูลจากองค์การอนามัยโลก (WHO) ระบุว่า การที่ผู้ติดเชื้อ SARS ของจีนมีจำนวนมากกว่า 5,000 ราย ต้องใช้เวลามากกว่า 6 เดือน จากการแพร่ระบาดตั้งแต่วันที่ 1 พ.ย.2545-31 ก.ค.2546 ขณะที่จำนวนผู้ติดเชื้อไวรัสโคโรนาสายพันธุ์ใหม่ในจีนพุ่งทะลุ 5,000 รายภายในเวลาไม่ถึง 1 เดือน หลังจากมีการรายงานจำนวนผู้ติดเชื้ออย่างเป็นทางการเป็นครั้งแรกจากเจ้าหน้าที่ในเมืองอู่ฮั่นในวันที่ 31 ธ.ค.2562
นอกจากนี้ นักวิเคราะห์ยังเตือนว่าผลกระทบจากการแพร่ระบาดของเชื้อไวรัสโคโรนาสายพันธุ์ใหม่ อาจมีความรุนแรงกว่าการระบาดของโรค SARS ในปี 2545-2546